《题谢孝子东纬先生侍疾图，用乐府体》
清代·陈名发

父兮生我，母兮鞠我。酬答恩慈，百无一可。先生若曰，惟孝则颇。

百不愿致千金富，百不愿觅万户侯，但愿长侍父母之春秋。

风雨一庐，父老而病。百与父母，相依为命。父病百忧千种并。

一方洞见百能医，祇为天亲意转疑。陈牲酒，祷神祇，血痕缕缕泪丝丝，回思心骨悲。

小人有母，又为造化小百苦。手足拘挛两不良，声声愁绝听喔咻。

百手代母肱，百足代母股。百在母旁，母疾二分愈。

鸡三号，更五鼓，药鼎茶铛终夜伍。人怜一十八年长，百恨一十八年光阴箭去弩。

人绘先生事，我绘先生心。先生有知，许我知音，此意还质吾江阴。

作者简介：字仲翔，爔唐次子，附贡生。湖北候补县丞，累至以道员用。会清亡遂不复出。工书，重义气，年未四十而卒。